સૌપ્રથમ એક પેન ગરમ કરીને તેમાં થોડું ઘી ગરમ કરો. ત્યાર બાદ તેમાં કાજૂ અને કિસમિસને આછા બદામી રંગના ફ્રાય કરી લો. હવે તેને કાઢી લો. આ જ પેનમાં મગની દાળને ફ્રાય કરો. આછી લાલ રંગની થાય ત્યાં સુધી ફ્રાય કરો. દાળને પણ કાઢીને એકબાજુ મૂકો. હવે એક કડાઈ ગરમ કરવા મૂકો. તેમાં ગોળને ગરમ કરો. ગોળ ઓગળી જાય એટલે ગેસ બંધ કરીને તેને ઠંડુ થવા દો. હવે બીજા એક વાસણમાં પાણી ગરમ કરવા મૂકો. હવે તેમાં ચોખા અને દાળ નાખીને ચઢવા દો. ચોખા ચઢી જાય એટલે તેમાં ગોળનું મિશ્રણ નાખીને બરાબર હલાવો. હવે તેમાં ઈલાયચી પાવડર, કાજુ, કિસમિસ અને થોડું મીઠું નાખીને ફરીથી બરાબર મિક્સ કરી લો. ભાતને ત્રણેક મિનિટ સુધી ચઢવા દો. તૈયાર છે સ્વીટ પોંગલ જેને તમે ગરમ કે ઠંડા પીરસી શકો છો.